OzLabs/hebrew-wiki-articles huggingface dataset:
רכס פיירווד'ר

רכס פיירווד'ר (באנגלית: Fairweather Range) הוא שמו של רכס הרים הממוקם על הגבול בין מדינת אלסקה שבארצות הברית ופרובינציית קולומביה הבריטית שבקנדה.

== גאוגרפיה ==

הרכס הוא הרכס הדרומי ביותר בהרי סנט אליאס.

חלקו הצפוני של הרכס ממוקם בשטח הפארק הפרובינציאלי טאטשנשיני-אלסק, וחלקו הדרומי ממוקם בשטח הפארק הלאומי גליישר ביי (הפארק הוכרז על ידי אונסק"ו כשמורה ביוספרית בינלאומית ב-1986, וכאתר מורשת עולמית ב-1992)

שיא גובהו של הרכס (בהר פיירווד'ר) 4,671 מטרים מעל פני הים.

שטחו של הרכס 9,938.

אורכו של הרכס 141 קילומטרים (בכיוון צפון - דרום); ורוחבו של הרכס 148 קילומטרים (בכיוון מזרח - מערב).

=== אתרים ברכס ===

ברכס מצויים הר פיירווד'ר (הנקודה הגבוהה ביותר בקולומביה הבריטית), הר קווינסי אדמס (שגובהו 4,150 מטרים מעל פני הים), הר לה פרוז, הר אורוויל, הר וילבר, והר קרילון.

ברכס נמצא שבר פיירווד'ר (Fairweather Fault), העתק חילוף גאולוגי פעיל המהווה חלק מהעתק המלכה שרלוט העתק זה הוא הגבול בין שני לוחות טקטוניים – הלוח הפסיפי והלוח הצפון-אמריקאי.

== היסטוריה ==
=== גילוי הרכס ===

הרכס נצפה לראשונה בשנת 1778 על ידי קפטן ג'יימס קוק. הרכס נראה לאחר מספר ימים של מזג אוויר סוער ולכן נקרא "פיירווד'ר" (באנגלית: "מזג אוויר יפה").

=== מקור השם ===

שמו של הרכס ניתן לו בשנת 1891, על ידי הסקר הגאודטי וסקר החופים של ארצות הברית (U.S. Coast and Geodetic Survey).

הרכס נקרא על שמו של ההר הגבוה ביותר בו, אשר כאמור נקרא על שם מזג האוויר שהיה בעת שגילו אותו.

== ראו גם ==
* רכסי אלסק - רכס הרים ממזרח לרכס פיירווד'ר
* רכס סנטניאל - רכס הרים מצפון מערב לרכס פיירווד'ר

== לקריאה נוספת ==

<div class="mw-content-ltr">• edited by John B. Anderson, Gail Mowry Ashley, [https://books.google.co.il/books?id=5AUpIaDqZU8C&pg=PA80&lpg=PA80&dq=%22Fairweather+Range%22&source=bl&ots=ePgkzTU_qh&sig=ACfU3U06m8UQu6ftlVLUw85jbG798cz0Ng&hl=en&sa=X&ved=2ahUKEwiSvKH__oTrAhWFShUIHT5QB584HhDoATAIegQIChAB#v=onepage&q=%22Fairweather%20Range%22&f=false Glacial Marine Sedimentation: Paleoclimatic Significance, Issue 261], P 80</div>

== קישורים חיצוניים ==

* [https://geonames.usgs.gov/apex/f?p=gnispq:3:::NO::P3_FID:1421837 רכס פיירווד'ר] באתר הסקר הגאולוגי של ארצות הברית
* [https://bivouac.com//ArxPg.asp?ArxId=1093 רכס פיירווד'ר] באתר "אנציקלופדיית ההרים הקנדית"
* [https://peakbagger.com/range.aspx?rid=1052 רכס פיירווד'ר] באתר peakbagger
* [https://alaska.guide/Mountain-Range/Fairweather-Range רכס פיירווד'ר] באתר alaska.guide
* [https://www.yr.no/place/USA/Alaska/Fairweather_Range/ מזג האוויר הנוכחי ברכס פיירווד'ר]
** [https://www.yr.no/place/USA/Alaska/Fairweather_Range/long.html תחזית מזג אוויר עדכנית ארוכת טווח עבור רכס פיירווד'ר]
** [https://www.yr.no/place/USA/Alaska/Fairweather_Range/statistics.html סטטיסטיקות מזג אוויר עבור רכס פיירווד'ר]

== הערות שוליים ==

קטגוריה:ערכים שבהם תבנית בריטניקה אינה מתאימה
פיירווד'ר
פיירווד'ר
פיירווד'ר
תמיכת מודול ליבה דינמי

תמיכת מודול ליבה דינמי (באנגלית: Dynamic Kernel Module Support; בראשי תיבות: DKMS) הוא תוכנה או שלד תוכנה, אשר מאפשר יצירת מודול ליבה נטען בלינוקס שמקורו הוא מחוץ לקוד המקור. מודולים אלו אמורים להיטען כל פעם מחדש בעת התקנת ליבת לינוקס חדשה.

==היסטוריה==
DKMS נוצר במקור על ידי דל על מנת "להקל על דל להפיץ טלאי תוכנה ללקוחות באופן מבוקר".

==תוכנה==
יתרון של ה-DKMS הוא שכל המודולים במסגרתו מהודרים מחדש אוטומטית בעת התקנת ליבה חדשה, דבר אשר מאפשר תמיכה במכשירים שונים מעבר למכשירים הנתמכים באופן כללי על ידי ליבת הלינוקס, גם לאחר שדרוג הליבה. יתרון נוסף הוא שאין צורך בהידור ידני נוסף או בחבילות תוכנה נוספות מהיצרן.

DKMS תומך הן במנהל החבילות RPM והן ב-deb ומצוי בהפצות לינוקס רבות דוגמת אובונטו, פדורה, Arch Linux וכדומה.

==קישורים חיצוניים==
* 
* [https://github.com/dell/dkms דף הפיתוח של DKMS] באתר GitHub

==הערות שוליים==

קטגוריה:לינוקס
קטגוריה:תוכנות שהושקו ב-2003
Only (שיר של ניקי מינאז')

Only (בעברית: יחיד) הוא סינגל שהוקלט על ידי הראפרית הטרינידדית האמריקאית ניקי מינאז', ביחד עם הראפר הקנדי דרייק והראפרים האמריקאים ליל ויין וכריס בראון, מתוך אלבומה שלישי, The Pinkprint. השיר יצא לאור ב-28 באוקטובר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני. האמנים עזרו בכתיבת השיר יחד עם ד"ר לוק. "Only" הוא שיר היפ הופ אשר מכיל הפקת "קרח" ומשדר "באופן מבשר רעות" מילות שיר המתארות מטאפורות עם מילות גנאי.<ref name="Music&Lyrics"></ref>

"Only" הרוויח את המקום ה-12 במצעד האמריקאי בילבורד הוט 100, והגיע למקום הראשון במצעד שירי ה-R&B\היפ הופ,<ref></ref> מה שהופך את השיר הרביעי של ניקי אשר כובש את ראש המצעד האחרון, והופך אותה יתר על כן לאמנית הראשונה שעושה זאת. השיר קיבל את התואר פלטינה משולשת על ידי RIAA. השיר קיבל מועמדות עבור "השיר הראפ המלודי הטוב ביותר" בטקס פרסי הגראמי ה-58.

כמו כן, הקליפ לשיר והקליפ המילים של השיר שניהם יצאו לאור על מנת לקדם את השיר. הקליפ המילים של השיר יצא לאור בנובמבר 2014, הוקרן בבכורה לקראת יום השנה ה-25 לנפילת חומת ברלין, יחד עם תצוגות של דגלי נאצים, ועבודת האומנות של לני ריפנשטאהל. היו תגובות חריפות מאוד מצד קהל המעריצים, והאוהדים, וכינו את הקליפ המילים של השיר אנטישמי וחסר רגישות, אם כי ניקי מינאז' ציינה שהיא לא הייתה מעורבת בהפקת הקליפ המילים של השיר ומסרה בתגובה שהיא מתחרטת שלא פיקחה על זה לפני שהסרטון פורסם ביוטיוב. הקליפ המלווה לשיר, יצא לאור כחודש לאחר פרסום קליפ המילים לשיר, ובוים על ידי האנה לוקס דייוויס והוקרן בבכורה בתאריך 12 בדצמבר 2014.

== רקע וכתיבה ==
השיר נכתב על ידי ניקי מינאז', דרייק, ליל ויין, רוק סיטי, דוקטור לוק וקירקט, הולחן על ידי דרייק והופק על ידי דוקטור לוק וסירקט.<ref></ref> איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה.<ref name="riaa.com"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-315 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|זהב
|400,000<small></small>
|-
!ארצות הברית (RIAA)<ref name="riaa.com"/>
|פלטינה 3×
|3,000,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
| rowspan="3" |ארצות הברית
|28 באוקטובר 2014
|הורדה דיגיטלית
| rowspan="3" |יאנג מאני • קאש מאני • ריפבליק
|-
| rowspan="2" |4 בנובמבר 2014
|רדיו קצבי
|-
|רדיו אורבני
|}

==קישורים חיצוניים==

==הערות שוליים==

קטגוריה:שירי 2014
קטגוריה:סינגלים מ-2014
קטגוריה:שירי ניקי מינאז'
קטגוריה:שירי דרייק
קטגוריה:שירי ליל ויין
קטגוריה:שירי כריס בראון
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סירקט
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי האנה לוקס דייוויס
דיאטת DASH

דיאטת DASH (ראשי תיבות ל-"Dietary Approaches to Stop Hypertension", קרי "גישות תזונתיות להפחתת לחץ הדם") היא אורח חיים תזונתי למניעת ובקרת יתר לחץ דם.

בנוסף ליעילות של דיאטת DASH בהורדת לחץ הדם, היא גם נועדה לספק לציבור הכללי דפוסי אכילה מאוזנים יותר.

המאפיינים העיקריים של הדיאטה:
* הגבלת צריכת הנתרן. כדי למנוע יתר לחץ דם, צריכת הנתרן מוגבלת ל-2,300 מיליגרם ביום, לכל היותר.
* צריכה מוגברת של פירות, ירקות ודגנים מלאים.
* צריכה מתונה של מאכלי חלב דלי שומן.
* צריכה מועטה של דגים, עופות, אגוזים, ושעועית.
* צריכה מינימלית של סוכר, בשר אדום, ומזונות מטוגנים.

המכונים הלאומיים לבריאות החלו לקדם את דיאטת DASH באמצע שנות ה-90, והיא אחת משלושת דפוסי התזונה הבריאים שזכו להמלצת מחלקת הבריאות האמריקנית בשנים 2015–2020 (לצד התזונה הים תיכונית או ותזונה צמחונית).<ref name="USDietaryGuidelines2015"></ref><ref name="AHA2016"></ref>

עדויות מצביעות על כך שרכיבי תזונה בודדים כמו נתרן ואשלגן, אך גם דפוסי תזונה כמו דיאטת DASH, קשורים ישירות להפחתת לחץ הדם.<ref></ref> על פי מחקר מטא-אנליזה שהעריך את היעילות של דיאטת DASH בהפחתת לחץ הדם, נמצאה הפחתה משמעותית בלחץ הדם הסיסטולי והדיאסטולי בהשוואה לדיאטות ביקורת. המחקר מצביע על כך שאנשים עם צריכת נתרן גבוהה יותר וגיל צעיר יותר חוו ירידה בולטת יותר בלחץ הדם (כשהם מקפידים על דיאטת DASH), הדבר מדגיש את היתרונות הפוטנציאליים עבור אנשים עם מאפיינים אלה.<ref></ref>

== ראו גם ==
* דיאטה ים תיכונית
* דיאטה

==קישורים חיצוניים==

* אירה שולמן, [https://www.clalit.co.il/he/lifestyle/nutrition/Pages/dash_diet.aspx דיאטת דש: לא רק להורדת לחץ הדם], אתר "כללית", 17 בינואר 2021

==הערות שוליים==

DASH
קטגוריה:ארצות הברית: בריאות ורפואה
יחסי טורקיה–צ'ילה

נשיא טורקיה [[רג'פ טאיפ ארדואן ונשיא צ'ילה סבסטיאן פיניירה]]
יחסי טורקיה–צ'ילה הם יחסי החוץ בין צ'ילה לטורקיה. צ'ילה הייתה המדינה הראשונה באמריקה הלטינית שהכירה בטורקיה בהסכם הידידות, ב-30 בינואר 1926.<ref></ref> בסנטיאגו ניתן למצוא את כיכר הרפובליקה הטורקית, מכללת אטאטורק<ref></ref> ואת אנדרטת אטאטורק.

== היסטוריה ==
בשנת 1930 נפתחה שגרירות טורקיה בצ'ילה, כאשר הטורקים גמלו תודה לצ'יליאנים על ההכרה הרשמית בארצם בשנת 1926. השגרירות הצ'יליאנית בטורקיה נפתחה בשנת 1941.

בנוסף, בטורקיה קיימת כיכר צ'ילה באנקרה שנחנכה ב-18 בספטמבר 1970 ובה מצבת זיכרון לברנרדו או'היגינס.<ref></ref> כיכר פבלו נרודה בטורקיה נחנכה בשנת 2007.

באפריל 1995 ערך סוליימאן דמירל, נשיא טורקיה דאז את הביקור הרשמי הראשון ברמת ראש המדינה בצ'ילה, וביקר בסנטיאגו ובוולפראיסו. בפגישתו הדו-צדדית, הוא הזמין את הנשיא אדוארדו פריי רואיס-טאגלה לבקר בטורקיה, כפי שנהוג בתקן בפרוטוקול. הביקור לא התרחש עד ביקורו של ריקארדו לאגוס, שביקר באנקרה ובאיסטנבול בשנת 2004. מצדו, ראש ממשלת טורקיה, רג'פ טייפ ארדואן, ביקר בצ'ילה בשנת 2010, ביקור שהופסק בפתאומיות בגלל ההשתלטות הישראלית על משט המרמרה. נשיא צ'ילה, סבסטיאן פיניירה גם ערך ביקור רשמי בטורקיה בשנת 2012 ובזמן שהותו באיסטנבול הוכרז על ידי אוניברסיטת איסטנבול כדוקטור של כבוד.

נשיאת צ'ילה, מישל בצ'לט, ביקרה אף היא בטורקיה כשהייתה שרת ההגנה בממשלת לגוס.

== יחסי כלכלה ==
למאזן הסחר בין צ'ילה לטורקיה יש יתרון ברור לטובת צ'ילה. מידע ממשרד החוץ הצ'יליאני מצביע על כך כי במהלך שנת 2005 היצוא לטורקיה הסתכם ב-261.4 מיליון דולר, מה שאומר צמיחה של 89.14% בהשוואה לשנה הקודמת. בשיעור היבוא מטורקיה נרשמה עלייה של 10.86% ביחס לאותה שנה והגיע ל-31.8 מיליון דולר. המאזן המסחרי בין שתי המדינות הגיע ל-293.3 מיליון דולר, והיה חיובי במידה רבה לצ'ילה.

=== הסכם סחר חופשי ===
משא ומתן להסכם סחר חופשי בין צ'ילה לטורקיה החל בראשית שנות האלפיים. לאחר מספר סבבי שיחות על נוסח טיוטת ההסכם באנקרה, סנטיאגו ואיסטנבול, נחתמה האמנה ב-14 ביולי 2009, והוא נכנס לתוקף ב-1 במרץ 2011. זה איפשר ביטול משמעותי של התעריף בסחר דו צדדי.

== טורקים בצ'ילה ==
על פי תוכנית טלוויזיה שכותרתה 5N1K (CNN Turk), כ-1,000 אזרחים טורקים מתגוררים בצ'ילה.

==קישורים חיצוניים==

== הערות שוליים ==
תזונה מבוססת צמחים

תזונה מבוססת צמחים
תזונה מבוססת צמחים (באנגלית: Plant-based diet) היא תזונה המורכבת ברובה או כולה ממזונות שמקורם בצמחים, כולל ירקות, דגנים, אגוזים, זרעים, קטניות ופירות, ועם מעט מאוד או בלי שום מוצרים מהחי.<ref></ref><ref name="and18"></ref><ref name="Summerfield"></ref><ref name="update"></ref> תזונה מבוססת צמחים אינה בהכרח תזונה צמחונית. השימוש בביטוי "תזונה מבוססת צמחים" השתנה לאורך השנים, וניתן כיום למצוא דוגמאות לביטוי "תזונה מבוססת צמחים" הן כאשר מתייחסים לתזונה טבעונית שאינה מכילה מוצרים מהחי, הן תזונה צמחונית שעשויה לכלול חלב או ביצים אך ללא בשרים, והן לדפוסי תזונה הכוללים כמויות משתנות של מוצרים מהחי, למשל תזונה צמחונית למחצה הכוללת כמויות קטנות יחסית של בשר.<ref name="Summerfield"/><ref></ref> האקדמיה האמריקנית לתזונה ודיאטה פרסמה הצהרת עמדה בה נטען שתזונה מבוססת צמחים מתוכננת היטב מסייעת לשמור על הבריאות וכי דפוסי תזונה זה מתאים לאנשים בכל שלבי החיים - כולל לנשים בהריון, לנשים שמניקות, לילדים, לאנשים מבוגרים ולספורטאים.<ref name="and-pos"></ref>

לפי הערכה אחת נכון לתחילת המאה ה-21 יש כ-4 מיליארד אנשים בעולם אשר חיים בעיקר על תזונה מבוססת צמחים, על אף שחלק עושים זאת כתוצאה ממגבלות הנגרמות ממחסור ביבולים, במים שתייה, ובמשאבי אנרגיה.<ref></ref><ref></ref> נכון לשנת 2019 הצריכה של תחליפי בשר על בסיס צמחים באירופה עמדה על כ-40% מסך הצריכה של תחליפי בשר על בסיס צמחים בשוק העולמי, והצפי של המכירות עבור תחליפי בשר על בסיס צמחים באירופה אמור לגדול ב-60% עד 2025, בעיקר כתוצאה מהחששות ההולכות וגוברות לבריאות, הביטחון התזונתי, ורווחת בעלי חיים.<ref name="southey"></ref> ב-2019 השוק הקמעונאי של מזון מבוסס צמחים בארצות הברית גדל פי שמונה משיעור הצמיחה של השוק הקומעונאי של יתר המזונות.<ref name="shoup"></ref>

על פי הערכות של קמעונאית המזון האמריקאית מיוני 2021, מוצרי בשר צמחי יגיעו ל -10% מנתח שוק המזון בתוך 3-4 שנים. בהתאם לכך, החברה החלה להשקיע בפיתוח מגוון סוגים של חלבון מן הצומח, השיקה מוצר צמחי דמוי בשר עוף ומוצר נוסף דמוי צדפות .

== טרמינולוגיה ==
השימוש במונח "דיאטה מבוססת צמחים" עשוי כיום להתייחס לכל אחד מדפוסי התזונה הבאים:
* טבעונות - תזונה המבוססת על צריכת ירקות, קטניות, פירות, דגנים, אגוזים וזרעים, אך ללא מוצרים מהחי
* צמחונות - תזונה המבוססת על צריכת ירקות, קטניות, פירות, דגנים, אגוזים, ועשויה לכלול גם ביצים וחלב, אך איננה כוללת בשר.
** צמחונות אובו-לקטו - סוג של צמחונות המתאפיין בצריכת כמה מוצרים מהחי, כמו ביצים וחלב.
** אובו-צמחונות - סוג של צמחונות המאפשרת צריכת ביצים אבל לא מוצרי חלב.
** לקטו-צמחונות - סוג של צמחונות המאפשרת צריכת מוצרי חלב אך לא צריכת ביצים.
* פלקסיטריאניזם - אורח חיים תזונתי הכרוך בעיקר באכילת מאכלים צמחוניים כאשר בשרים ודגים נאכלים בכמויות מוגבלות.
** תזונה מקרוביוטית - תזונה צמחונית למחצה הכוללת צריכה של דגנים מלאים, ירקות, שעועית, מרק מיסו, ירקות ים, ומזון אשר מעובד באופן מסורתי או באופן טבעי, עם או בלי פירות ים ומוצרים מהחי.
** פסקטריאניזם - תזונה צמחונית למחצה הכוללת צריכה של ביצים, חלב, דגים ופירות ים.

==הערות שוליים==

קטגוריה:דיאטות
יחסי יפן – סרי לנקה

יחסי יפן–סרי לנקה (ביפנית: 日本とスリランカの関係, בסינהלית: ජපාන-ශ්‍රී ලංකා සබඳතා) הם היחסים הדיפלומטיים בין יפן לבין הרפובליקה הדמוקרטית הסוציאליסטית של סרי לנקה. שתי המדינות כוננו יחסים דיפלומטיים רשמיים בשנת 1952, כארבע שנים לאחר שסרי לנקה קיבלה עצמאות מהממלכה המאוחדת.

על פי סקר שנערך בשנת 2005 על ידי ה-BBC, כ-50% מאוכלוסיית סרי לנקה רואים את השפעתה של יפן בסרי לנקה באופן חיובי, בעוד ש-4% מביעים דעה שלילית.

יפן מהווה כמקור מרכזי להלוואות בריבית נמוכה לסרי לנקה.

== מלחמת העולם השנייה ==

ב-5 באפריל 1942, פשטה האימפריה היפנית פשיטה אווירית על העיר קולומבו. כמה ימים לאחר התקיפה, הותקפה גם העיר טרינקומלי. תקיפות אלה בוצעו כדי לפגוע להחליש את הצי המזרחי הבריטי באוקיינוס ההודי. הטינה לאירופאים בקרב הסינהלים גברה, והם הובילו מרידות כנגד הצבא הבריטי והשיגו תמיכה עממית בשביל ניצחון גרמני או יפני. ג'וניוס ג'אייווארדנה ודודלי סננאייק, קיימו שיחות סודיות עם היפנים במטרה להדיח את הממשל הבריטי בסרי לנקה. ג'אייווארדנה היה למנהיגים אשר השתתפו בוועידת סן פרנסיסקו.

== יחסים כלכליים ==
בשנת 1997, סרי לנקה הפכה לחברה בארגון "BIMSTEC", ארגון שמטרתו להגדיל את הסחר בקרב מדינות מפרץ בנגל, הכולל את בהוטן, הודו, נפאל, תאילנד ומיאנמר. הארגון בוחן חתימת הסכם סחר חופשי עם יפן כדי לשפר את הסחר המשותף, שהולך ומצטמצם מאז שנת 2000. משנת 2000 עד שנת 2007, רק 2.4% מכלל הייצוא של סרי לנקה היה ליפן. הייצוא הסינהלי ליפן כלל בעיקר תה, גומי, דגים ואבנים יקרות. עד שנת 2007 יפן הייתה לתורמת הגדולה ביותר של סרי לנקה.

נכון לשנת 2018, שוויו של הייצוא היפני לסרי לנקה עמד על 138.1 מיליארד ין, וכלל בעיקר מכונות, רכבים, סיבים אופטיים, ציוד לרכב ומוצרים פלסטיים. באותה השנה, שוויו של הייבוא היפני מסרי לנקה עמד על 30.2 מיליארד ין, וכלל בעיקר תה ודגים.

== יחסים צבאיים ==
יפן תרמה ספינות סיור לחיל הים של סרי לנקה כדי לשפר את המערכת הימית של המדינה.

יפן וסרי לנקה קיימו תערוכות צבאיות משותפות.

== יחסי תרבות ==
דרמות הטלוויזיה היפניות היו פופולריות בסרי לנקה. אחת מהדרמות הטלוויזיוניות היפניות הבולטות ביותר בסרי לנקה הייתה הסדרה "אושין" אשר זכתה לאחוזי רייטינג גבוהים. בסוף שנות ה-80 של המאה ה-20 החלו לשדר בסרי לנקה סדרות אנימה.
ב-7 באוקטובר 2016, ערוץ הבידור היפני "WakuWaku Japan" המכוון צופים במדינות אחרות באסיה, החל לשדר גם בסרי לנקה.

בשנת 2011 100,000 תיירים יפנים נפשו בסרי לנקה.

== אוכלוסייה משותפת ==
על פי הלשכה היפנית המרכזית לסטטיסטיקה, בשנת 2018 התגוררו בסרי לנקה 804 אזרחים יפנים. לעומת זאת, ביולי 2019 התגוררו ביפן 26,229 אזרחי סרי לנקה.

== נציגויות דיפלומטיות ==
* יפן מיוצגת בסרי לנקה בדרג השגרירות באמצעות שגרירות רשמית שהיא מחזיקה בקולומבו, בירת המדינה.
* סרי לנקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

== קישורים חיצוניים ==

* [https://www.mofa.go.jp/region/asia-paci/srilanka/index.html יחסי יפן–סרי לנקה], באתר משרד החוץ היפני
* [http://www.slembassyjapan.org/relations יחסי יפן–סרי לנקה], באתר השגרירות של סרי לנקה ביפן

== הערות שוליים ==
יחסי טורקיה–תימן

יחסי טורקיה–תימן (בטורקית: Türkiye-Yemen ilişkileri, בערבית: العلاقات اليمنية التركية) הם הקשרים ההיסטוריים הארוכים והעמוקים בין הרפובליקה הטורקית ובין הרפובליקה התימנית, אשר משתרעים מתקופת האימפריה העות'מאנית לעידן המודרני. עם זאת, מערכת היחסים ביניהם מורכבת בעיקר הן עם הכיבוש העות'מאני והן עם המרד התימני נגד הטורקים. לטורקיה יש שגרירות בצנעא,<ref></ref> אך היא נסגרה בשנת 2015, לאחר פרוץ מלחמת האזרחים התימנית. לתימן שגרירות באנקרה.<ref></ref>

== היסטוריה ==
=== תימן תחת האימפריה העות'מאנית ===
העות'מאנים החלו את התרחבותם בערביה במהלך המאה ה-16 והגיעו לשיא ההתפשטות שלהם על ידי כניסה לתימן. לאחר מספר עימותים בין הטורקים לזיידים, כבשו העות'מאנים למעשה את תימן והכניסו אותה לשליטתם.<ref></ref> עם זאת, עד מהרה פרץ אי-שקט אנטי-עות'מאני בתימן<ref></ref> והעות'מאנים גורשו מהארץ מאה שנה לאחר מכן.<ref></ref> עם זאת, המלחמה נמשכה כאשר אל-מועיאד מוחמד, שגירש את הטורקים, הוביל צבא לכבוש את מכה. משלחתו הייתה אסון מוחלט כאשר העות'מאנים הביסו את הזיידים בעיר.<ref name="Faulder"></ref> עם זאת, לאחר המלחמה, העות'מאנים לא חזרו לתימן במשך שתי מאות שנים.

אולם במאה ה-19, העות'מאנים הצליחו לחזור לתימן, ובשל חוסר אמינותם של הזיידים, העות'מאנים הצליחו להכניס את תימן לתחומם במשך מאה נוספת.<ref></ref> עם זאת, שחיתות נרחבת ומרידות מתמשכות נגד הטורקים על ידי שבטי תימן גרמו נזק כלכלי עבור האימפריה העות'מאנית.<ref></ref> עם זאת, העות'מאנים הצליחו לשמור על תימן עד תום מלחמת העולם הראשונה.

=== תימן המודרנית ===
היחסים של הרפובליקה הטורקית עם צפון תימן ודרום תימן היו מעטים, מכיוון שטורקיה דאגה יותר לשכנותיה. היחסים המודרניים שלהם עם תימן החלו רק בשנת 1990, אז התאחדו שני התימנים כמדינה אחת. במהלך מלחמת האזרחים בתימן בשנת 1994, טורקיה הוצגה כנייטרלית ואף ניסתה להסדיר את השלום ביניהם.<ref></ref> לאחר מכן, היחסים בין תימן לטורקיה הוזנחו בגלל סכסוכים פנימיים בתוך תימן וחוסר עניין מטורקיה לתימן.

=== מלחמת האזרחים התימנית בשנת 2015 ===
בסכסוך תימן נקטה טורקיה בתחילה בעמדה ממשלתית פרו-תימנית, ותמכה בממשלת תימן נגד החות'ים, אך לא ביצעה שום התערבות צבאית רצינית נגד החות'ים.<ref></ref> בשנת 2018 הביעה טורקיה דאגה והזהירה מפני התערבות איחוד האמירויות בסוקוטרה.<ref></ref> בשנת 2019 שיבח שר החוץ התימני, ח'אלד אל-ימני, את היחסים עם טורקיה כעמוקים והיסטוריים.<ref></ref>

== הערות שוליים ==
יחסי צ'ילה – קוריאה הצפונית

יחסי צ'ילה–קוריאה הצפונית הם יחסי החוץ בין הרפובליקה של צ'ילה לבין הרפובליקה הדמוקרטית העממית של קוריאה.

== היסטוריה ==
שתי המדינות כוננו יחסים דיפלומטיים ימים ספורים לאחר שנשיא צ'ילה סלבדור איינדה נכנס לתפקידו ב-16 בנובמבר 1970. בתחילת 1973, שר החוץ הצ'יליאני קלודומירו אלמיידה ביקר בפיונגיאנג, שם הביעו הרשויות המקומיות עניין בקניית נחושת מצ'ילה. באמצע אותה שנה נחתם הסכם חילופי תרבות. לאחר ההפיכה בצ'ילה בשנת 1973, ניתק המשטר הצבאי הצ'יליאני את היחסים עם צפון קוריאה. היחסים הדיפלומטיים חודשו ב-25 בספטמבר 1992, כאשר שר החוץ הצ'יליאני אנריקה סילבה סימה יחד עם עמיתו הצפון קוריאני קים יונג-נאם חתמו במהלך העצרת הכללית של האו"ם על פרוטוקול של הסכמה לחידוש היחסים.

לאחרונה הביעה ממשלת צ'ילה את דאגתה מפני שיגור הטילים הבליסטיים שביצעה צפון קוריאה בשנת 2017, אירועים שבגינם ביקשה ארצות הברית כי צ'ילה תנתק את קשריה הדו-צדדיים עם פיונגיאנג, בקשה שנדחתה על ידי שר החוץ הצ'יליאני ארלדו מוניוס, שהצהיר כי מערכת היחסים בין המדינות "רחוקה" וכי המדינה עומדת בסנקציות שהטיל האו"ם על האומה האסייתית.

== קשרי עסקים ==
בשנת 2015 הסתכם הסחר בין שתי המדינות בכ-27 מיליון דולר. המוצרים העיקריים שיוצאו על ידי צ'ילה היו עפרות נחושת, אוכמניות ופפטונים, ואילו המוצרים שיוצאו בעיקר על ידי צפון קוריאה למדינה הדרום אמריקאית היו מוצרי ברזל או פלדה. צ'ילה היא המדינה שקונה הכי הרבה מוצרים מצפון קוריאה מבין מדינות אמריקה הלטינית, יותר מאשר פרגוואי, ברזיל ומקסיקו.

== נציגויות דיפלומטיות ==
* שגרירות צ'ילה בסין מוסמכת גם עבור קוריאה הצפונית.
* שגרירות קוריאה הצפונית בברזיל מוסמכת גם עבור צ'ילה.

==קישורים חיצוניים==

== הערות שוליים ==
Bed of Lies

Bed of Lies (בעברית: מיטת השקרים) הוא סינגל שהוקלט על ידי הראפרית הטרינידדית ניקי מינאז', ביחד עם הזמרת האמריקאית סקיילר גריי, מתוך אלבומה שלישי, The Pinkprint. השיר יצא לאור ב-16 בנובמבר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני.

השיר הגיע למקום הרביעי במצעד שירי ה-R&B.<ref></ref>

== רקע וכתיבה ==
השיר נכתב על ידי ניקי מינאז', סקיילר גריי, ג'סטין דייבי, וינאי ויאס, ג'רמי קולמן, דניאל ג'ונסטון ובריאן איזק והופק על ידי אלכס דה קיד, קיין ביטז ובריאן איזק.<ref></ref> איגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name=":0"></ref>
|פלטינה
|70,000
|-
!נורווגיה (IFPI Norway)<ref></ref>
|פלטינה
|10,000
|-
!ניו זילנד (RMNZ)<ref></ref>
|זהב
|7,500
|-
!שוודיה (GLF)<ref></ref>
|פלטינה 2×
|80,000
|}

==קישורים חיצוניים==

==הערות שוליים==

קטגוריה:שירי ניקי מינאז'
קטגוריה:שירי סקיילר גריי
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סקיילר גריי
קטגוריה:בלדות פופ
קטגוריה:שירי זהב בניו זילנד
קטגוריה:סינגלים בהוצאת ריפבליק רקורדס
פונטיאק פיירבירד

פונטיאק פיירבירד (באנגלית: Pontiac Firebird) היא מכונית ספורט בתצורה קופה שהוגדרה כמכונית פוני מתוצרת חטיבת הרכב פונטיאק, מבית ג'נרל מוטורס אשר יוצרה בין השנים 1967–2002 בארצות הברית

דגמי "פיירבירד" אשר הורכבו בהם מנועי 8V צילינדרים הוגדרו כ"מכונית שרירים".

ה"פונטיאק פיירבירד" הופיעה לראשונה בשנת 1967 כמענה להצלחתה של הפורד מוסטנג תוצרת פורד ותוך זמן קצר כיכבה בטבלאות המכירות. בין השנים 1967–1992 שווקו 2,635,204 יחידות.

==דורות==
* דור ראשון – יוצר בין השנים 1967–1969 בתצורות: 2 דלתות קופה, 2 דלתות קבריולה, יוצרו 277,380 יחידות
* דור שני – יוצר בין השנים בתצורה 1970–1981 בתצורה 2 דלתות קופה, יוצרו 1,178,416 יחידות
* דור שלישי – יוצר בין השנים 1982–1992 בתצורה 2 דלתות קופה, יוצרו 1,179,408 יחידות
* דור רביעי – יוצר בין השנים 1992–2002 בתצורות: 2 דלתות ליפטבק-קופה, 2 דלתות קבריולה
* "פונטיאק פיירבירד טראנס אם" (Pontiac Firebird Trans Am) בגרסת "מכונית שרירים" (יוצרה בין השנים 1969–2002)

==תמונות==
<gallery mode="packed" heights="100">
קובץ:1969 Pontiac Firebird convertible (12404304654).jpg | "פונטיאק פיירבירד", דור ראשון, שנת 1969 – קבריולה
קובץ:Pontiac Firebird (29802136864).jpg | "פונטיאק פיירבירד", דור ראשון
קובץ:FIRE Bird.jpg | "פונטיאק פיירבירד", דור ראשון – קבריולה
קובץ:Firebird (14315791309).jpg | "פונטיאק פיירבירד", דור ראשון
קובץ:Pontiac Firebird - Flickr - exfordy (1).jpg | "פונטיאק פיירבירד", דור שני
קובץ:78Firebird4.jpg | "פונטיאק פיירבירד", דור שני
קובץ:1991 Firebird (4676187225).jpg | "פונטיאק פיירבירד", שנת 1991
קובץ:1988 Pontiac Firebird Formula in Red, front right (Hershey 2019).jpg | "פונטיאק פיירבירד", דור שלישי, שנת 1988
קובץ:Ceta.jpg | "פונטיאק פיירבירד", דור רביעי
קובץ:EveshamDARE.jpg | "פונטיאק פיירבירד", דור רביעי – קבריולה
קובץ:00 Pontiac Trans Am (9090991347).jpg | "פונטיאק פיירבירד טראנס אם", דור רביעי
קובץ:Gen1TAs.jpg | "פונטיאק פיירבירד טראנס אם", דור רביעי
</gallery>

==ראו גם==
* פונטיאק
* פונטיאק סולטיס
* פונטיאק פיירו

==קישורים חיצוניים==

* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות שרירים
קטגוריה:דגמי מכוניות שהושקו ב-1967
קטגוריה:מכוניות אמריקאיות
פיירבירד
ברוך לאנר

ברוך לאנר (באנגלית: Baruch Lanner; נולד ב-20 באוקטובר 1949) הוא רב אורתודוקסי אמריקאי, שהורשע בהתעללות מינית בילדים.

==קריירה==
לאנר עבד כמנהל בית ספר תיכון ישיבת הילל באושיין, ניו ג'רזי ובהמשך היה נציג מטעם איחוד האורתודוקסים (OU) בוועידת נוער בתי הכנסת הארצית .

==מעשיו==
בשנת 2000 פורסם תחקיר בעיתון הקהילתי ג'ואיש ויק, ממנו עלה לאנר התעלל והטריד מינית ילדים במשך עשרות שנים. לאנר התפטר יום למחרת הפרסום. התחקיר, בשם "תמימות גנובה" ("Stolen Innocence"), זכה מאוחר יותר בפרס עבור "עיתונות ראויה לשבח".

כתוצאה מפרסום התחקיר, איחוד האורתודוקסים (OU) הקים ועדת חקירה בראשותו של הנשיא רי'צארד ג'ואל . עלות הוועדה הייתה מעל מיליון דולר, היא ראיינה מעל 140 איש ולבסוף פרסמה דו"ח שהתפרס על פני 330 עמודים המגולל את מסכת ההתעללות וההטרדות של לאנר. בדו"ח פורסם כי החל משנת 1970, התעלל לאנר פיזית ונפשית בעשרות בני נוער, בנים ובנות, ובין היתר נגע בחלקם באזורים מוצנעים. כן הדו"ח כלל ביקורת על סגן נשיא איחוד האורתודוקסים, הרב רפאל באטלר על כך שלא שלא עשה די לברר תלונות שהוגשו. לאחר פרסום הדו"ח התפטר באטלר מתפקידו.

בשנת 2002 הורשע לאנר בהתעללות מינית בשתי נערות מתבגרות שלמדו בבית הספר הדתי בו ניהל ונידון לשבע שנות מאסר. בשנת 2005 ביטל בית המשפט לערעורים את אחד מסעיפי האישום.

==אחרית דבר==
בשנת 2001 פורסם דו"ח נוסף של איחוד האורתודוקסים ממנו עלו ליקויים קשים בהתנהלות של האיחוד בפרשה וכי התעלם מתלונות על לאנר במשך עשרות שנים. המקרה תואר בתקשורת האורתודוקסית האמריקאית כ"קו פרשת המים לאופן שבו הקהילה מטפלת בהתעללות מינית".

בשנת 2003 הרבנים מרדכי ויליג, יוסף בלאו ואהרון לוין אשר חקרו תלונות קודמות נגד לאנר בשנת 1989, התנצלו בפני הקורבנות על כך שלא פעלו לעצור את ההתעללות.

ב-10 בינואר 2008 שוחרר לאנר מהכלא.

ב-5 ביולי 2022, פורסם בגרסה האנגלית של ״הארץ״<ref></ref> ובעיתונים נוספים כולל ״ישראל היום״<ref></ref>, שלאנר קיבל ויזה A-5, המקנה לו שהייה זמנית בארץ. אושרה עלייתה של אשתו השנייה, אבל בקשתו של לאנר נדחתה בגלל עברו הפלילי. 

==קישורים חיצוניים==
* [https://www.jewishcommunitywatch.org/wall-of-shame/baruch-lanner/ פרופיל] באתר jewishcommunitywatch

==הערות שוליים==

קטגוריה:רבנים אמריקאים
קטגוריה:מורשעים בעבירות מין בארצות הברית
קטגוריה:אמריקאים שנולדו ב-1949
ויליאם סידני מאונט

ויליאם סידני מאונט (באנגלית: William Sidney Mount ;26 בספטמבר 1807 - 19 בנובמבר 1868) היה צייר אמריקאי, הידוע בעיקר בזכות ציורי הז'אנר שלו, אם כי הוא גם צייר נופים ודיוקנאות. הוא היה בתקופת אסכולת נהר ההדסון.

== ביוגרפיה ==
ויליאם סידני מאונט, סחר סוסים 1835
ויליאם מאונט נולד ב Setauket, לונג איילנד, ניו יורק, ב־26 בנובמבר 1807 לג'וליה אן הוקינס ותומאס שפרד מאונט, בעלה.

הוא למד באקדמיה הלאומית לעיצוב בניו יורק, ובשנת 1832 הפך לאקדמאי מלא.

הוא נפטר כמו אחיו ממחלת הכולרה ב Setauket ב -19 בנובמבר 1868.

אף על פי שהחל כצייר אירועים היסטוריים, מאונט עבר לציור סצינות מחיי היומיום.

בנוסף לציור, ויליאם סידני מאונט היה נגן ומלחין מוכשר למוזיקה לכינור.

הבית והסטודיו שלו, בית ויליאם סידני מאונט, הוא נקודת ציון היסטורית לאומית.

אחד מבתי הספר היסודיים המקומיים במחוז נקרא על שמו, וכך גם בית הספר היסודי בפארק רגו, קווינס.
וילאם סידני מאונט, כוחה של המוזיקה, 1847
על שמו נקרא בניין מגורים הממוקם ברוט קוואד בקמפוס אוניברסיטת סטוני ברוק.

== משפחה ==
הוא עבד הרבה עם אחיו, שפרד אלונזו מאונט (1804–1868), שגם הוא היה אמן, הידוע בעיקר כצייר פורטרטים,

הפך לאקדמאי לאומי בשנת 1842.

אחייניתו אוולינה מאונט הייתה גם אמנית הקשורה לאסכולת נהר ההדסון,
ויליאם סידני מאונט, רוקדים באסם, 1831
ויליאם סידני מאונט, מגלגלים צמר, 1836
היא קיבלה חלק מההכשרה שלה מויליאם וידוע שהיא העתיקה את ציוריו מדי פעם.

==קישורים חיצוניים==

* 
* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1807
קטגוריה:אמריקאים שנפטרו ב-1868
שפרד אלונזו מאונט

שפרד מאונט, ורד השרון - דיוקן ביתו רות
שפרד אלונזו מאונט (באנגלית: Shepard Alonzo Mount; 17 ביולי 1804 - 18 בספטמבר 1868) היה צייר אמריקאי, הידוע בעיקר בזכות דיוקנאותיו, אם כי עבד בכמה ז'אנרים. הוא היה אחיו הגדול של הצייר המפורסם והמוזיקאי, ויליאם סידני מאונט.
שפרד מאונט, ניקול פלויד, 1831

== ביוגרפיה ==
לאחר מותו המוקדם של אביו בשנת 1814, המשפחה עברה לסטוני ברוק. שם לימד אותו ג'יימס ברוסטר, יצרני כרכרות בניו הייבן. בשנת 1827 הלך אחר החברה שעברה לניו יורק והצטרף לאחיו ויליאם והנרי, אשר למדו להיות ציירים. עד מהרה החליט ללכת בעקבותיהם ובילה שנתיים באקדמיה הלאומית לעיצוב, לאחר מכן החל להשתתף בתערוכות שם.

הוא וויליאם פתחו סטודיו בשנת 1829 והוא הפך לחבר באקדמיה בשנת 1833.

האולפן לא הצליח והם עברו להתגורר באתונה, פנסילבניה, אם כי שפרד חזר לניו יורק זמן לא רב אחר כך. שם למד ציור דיוקן עם הנרי אינמן.

בשנת 1837 התחתן עם אליזבת המסטד אליוט, בתו של צייר הפורטרטים צ'ארלס לורינג אליוט.
שפרד מאונט, קתרין ברוק האל
בשנת 1841 התיישב מאונט עם משפחתו בסטוני ברוק. בשנה שלאחר מכן הוא נבחר לאקדמאי באקדמיה הלאומית.

הוא העדיף לצייר נופים, אך המשיך כצייר פורטרטים כדי לפרנס את משפחתו.

בתחילת שנות השישים של המאה ה-19, חייו השקטים יחסית קיבלו תפנית שלילית כאשר בתו הבכורה, רות, נפטרה משחפת. ובנו ויליאם, שגר במיסיסיפי, גויס לצבא הקונפדרציה. לאחר שנלכד ונכלא כמרגל, גייס מאונט את עזרתם של פרנסיס ביקנל קרפנטר ויליאם קלן בראיינט לעתירה לנשיא לינקולן לשחרורו. מאמץ זה הצליח בשנת 1864.

שפרד נפטר מכולרה בספטמבר 1868.

אחיו ויליאם נפטר גם הוא מכולרה, חודש לאחר מכן ובנו, ויליאם, נפטר מדלקת ריאות חודש לאחר מכן.

את עבודותיו ניתן לראות במוזיאון האמנות של דלאוור, במוזיאון המטרופוליטן, במכון דטרויט לאמנויות, בחברה ההיסטורית של ניו יורק ובבית הלבן.

==קישורים חיצוניים==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1804
קטגוריה:אמריקאים שנפטרו ב-1868
הקיסרות הווייטנאמית

הקיסרות הווייטנאמית (בווייטנאמית: Đế quốc Việt) הייתה מדינה בובה של האימפריה היפנית ובת ברית לכוחות הציר בשלהי מלחמת העולם השנייה והורכבה מחלקים ששתייכו לפני כן להודו-סין הצרפתית.

== היסטוריה ==
הקיסרות הווייטנאמית התקיימה בין 11 במרץ ועד 23 באוגוסט 1945. המדינה נשלטה כמונרכיה אבסולוטית, וקיסרה, באו דאי (Bảo Đại), היה למעשה כפוף אל הממשלה בטוקיו. מלבד הקיסר, שירת טראן טרונג-קים (Trần Trọng Kim) כראש ממשלה. הקיסרות נפלה עקב כניעת יפן וסיום מלחמת העולם השנייה. שבורים נפשית על ידי הכניעה, נציגי הצבא היפני והסגל האזרחי בווייטנאם היו מפוצלים בסוגיית יחסם למתרחש. צ'אן צ'ונג קים ניסה להשתלט על המצב, אך הוא נכשל. ב-21 באוגוסט, יפן הכריזה רשמית על הפסקת אש, והקיסר באו דאי התפטר ב-25 באוגוסט 1945. האימפריה הווייטנאמית חדלה מלהתקיים.

ב-2 בספטמבר 1945, בשם הממשלה הזמנית, הכריז הו צ'י מין, בעצרת של 500 אלף איש בהאנוי, על הכרזת העצמאות, שסימנה את לידתה של הרפובליקה הדמוקרטית של וייטנאם. צרפת, שלא הייתה מוכנה להשלים עם אובדן המושבות שלה, שלחה חיילים להודו-סין, ואנשי וייטנאם החלו במלחמת עצמאות מהשלטון הצרפתי במה שנודע כמלחמת הודו-סין הראשונה.

==קישורים חיצוניים==

קטגוריה:זירת אסיה והאוקיינוס השקט במלחמת העולם השנייה
קטגוריה:וייטנאם: היסטוריה
קטגוריה:האימפריה היפנית: מדינות קליינטיות
קטגוריה:מדינות וטריטוריות שהוקמו ב-1945
קטגוריה:מדינות וטריטוריות שהתפרקו ב-1945
Xylø

Xylø הוא כינויה של הזמרת-יוצרת האמריקאית פייג' דידי. Xylø היה הרכב מוזיקלי שהורכב מדאדי ואחיה צ'ייס. בשנת 2018 עזב צ'ייס את ההרכב ויצא לקריירת סולו.

==רקע==
פייג' דידי היא נכדתו של מתופף הג'אז ג'ו פורקארו, ואחייניתו של שלושה חברים מההרכב טוטו.<ref></ref>

==דיסקוגרפיה==
===אלבומי אולפן===
* 2022: Unamerican Beauty

===מיני-אלבומים===
* 2016: America
* 2016: America (The Remixes)
* 2019: Pretty Sad
* 2019: Yes & No
* 2020: The Ganglands of My Heart
* 2020: Outsiders Club

===אלבומי אוסף===
* 2020: The Instrumentals

== קישורים חיצוניים ==

* 

== הערות שוליים ==

קטגוריה:להקות אמריקאיות
קטגוריה:להקות רוק אלטרנטיבי
יחסי פקיסטן–צ'ילה

יחסי פקיסטן–צ'ילה הם יחסי החוץ בין פקיסטן לבין צ'ילה. היחסים בין שתי המדינות כוננו בשנת 2008, כאשר פקיסטן פתחה שגרירות בצ'ילה. מאז שנת 2010 צ'ילה לא קיימה שגרירות באסלאמאבאד, אף על פי שהיא הביעה עניין לפתוח בה. פקיסטן גם היא סגרה לאחרונה את שגרירותה בסנטיאגו דה צ'ילה.

על פי סקר השירות העולמי משנת 2013, רק 19% מהצ'יליאנים שנשאלו רואים את השפעת פקיסטן באופן חיובי, כאשר 46% הביעו דעה שלילית.

== יחסים כלכליים ==
בשנים 2006–2007 הסתכם הסחר בין שתי המדינות בשווי של 69 מיליון דולר, כאשר היצוא הפקיסטני לצ'ילה הסתכם בשווי 66 מיליון דולר.

חברת הכרייה הצ'יליאנית LUKSIC הראתה עניין בהשקעות חדשות בפקיסטן. נציגי LUKSIC התקבלו על ידי מזכיר פקיסטן, מחלקת סינד ופיתוח פחם של סינד. על פי הדיווח בסנטיאגו טיימס, ההשקעה של קבוצת LUKSIC בפקיסטן יכולה להסתכם ב-700 מיליון דולר.

החברה הצ'ילאנית אנטופגסטה מינרלים, כחלק מקונסורציום רב לאומי יחד עם חברת התיליאן נחושת צ'ילה, קאסרי בוגסי, מקנדה, תשקיע עד 4 מיליארד דולר בחקר ופיתוח שדה Rekodiq בפקיסטן. עם זאת, היא צופה שההשקעה הראשונית תהיה 200 מיליון דולר.

== ביקורים רשמיים ==
באוקטובר 2010, שר החוץ הצ'יליאני פרננדו שמידט אריצטיה ביקר באסלאמבאד, וכן קיים שיחות עם שר החוץ סלמאן בשיר. במהלך הדיון גילו שני הצדדים עניין בחתימת הסכם סחר חופשי בין המדינות.

== יחסי תרבות ==
הקהילה הפקיסטנית בצ'ילה התרכזה בעיקר בצפון המדינה. כמעט 200 פקיסטנים חיים בצ'ילה, וראש עיריית איקיקה התייחס לקהילה הפקיסטנית שם כ"מופת".

בשנת 2010 האשימו הרשויות בצ'ילה סטודנט פקיסטני כי היה לו עקבות חומר נפץ בשגרירות ארצות הברית בסנטיאגו, אולם האישומים הושמטו וחאן לא נמצא אשם על ידי הרשויות. האומה הצ'יליאנית הביעה הזדהות מוחלטת עם התלמיד התמים. כמות התמיכה העצומה ניכרה גם דרך הסיקור התקשורתי הנרחב של המקרה. הסטודנט הפקיסטני הוזמן לתוכניות הטלוויזיה והרדיו המרכזיות להתייחס לאירוע. פוליטיקאים צ'יליאנים בולטים וחברי הסנאט הצ'יליאני הזמינו את הסטודנט הפקיסטני לקונגרס הצ'יליאני כדי להביע את תמיכתם. קונסול הכבוד הצ'יליאני באסלאמאבאד קטלינה אלינדה הגן באופן אישי על הסטודנט הפקיסטני מוחמד סייף-אור-רחמן חאן בבית משפט בצ'ילה בסנטיאגו.

עיריית לאס קונדס דה סנטיאגו דה צ'ילה פרסמה רשמית את הסכמתה ב-22 באוקטובר 2010 להקמת "כיכר פקיסטן" בסנטיאגו על בסיסים הדדיים ללא השלכות כספיות. הרשות לפיתוח ההון איסלאמאבאד (CDA) הקצתה בעבר מקום ל"כיכר צ'ילה" בצומת הכביש המהיר המזרחי F-10 עם חיאן-אי-עקבל. בסנטיאגו יש גם רחוב בשם פקיסטן.
ולאדס דרמה

ולאדס דרמה (בליטאית: Vladas Drėma; 10 בדצמבר 1910, ריגה – 4 בינואר 1995, וילנה) היה צייר וחוקר אמנות ליטאי.

==קורות חיים==
ולאדס דרמה נולד למשפחת איכרים ליטאים שעברה לריגה במטרה לשפר את המצב הכלכלי. הוא התייתם מהוריו בגיל צעיר ועבר לקרובי משפחה שהתגוררו בתחומי פולין. בהמלצת הכומר המקומי, נשלח ללימודי ציור בוילנה (באותה תקופה בתחומי פולין). לאחר סיום הלימודים דרמה החל לימודי אמנות באוניברסיטה בעיר וילנה וסיים אותה שנת 1936.

הוא היה בין מקימי קבוצת ציירים שכללה ציירים ליטאים, פולנים ויהודים שפעלו בעיר. במקביל הוא היה מלמד ציור בבתי הספר. במהלך שנות ה-30 של המאה ה-20 דרמה אייר מספר ספרים שיצאו לאור בווילנה לרבות ספר שירה של אלבינאס ז'וקאוסקאס.

בשנים 1937–1938 ולאדס דרמה עבר השתלמות בוורשה.

באותה תקופה ולאדס דרמה צייר טבע דומם וגם הדפסי נחושת של העיר העתיקה של וילנה.

במהלך מלחמת העולם השנייה, כאשר וילנה הייתה תחת כיבוש הנאצי, דרמה עבר במוזיאון ואסף חומר היסטורי על תולדות הדפוס בליטא. הכוונה הייתה לפרסם את הספר לקראת 500 שנות דפוס בליטא בשנת 1947.

בתקופת ליטא הסובייטית דרמה היה עובד במוזיאון והיה מלמד באקדמיה לאמנות ואוניברסיטת וילנה.

בשנת 1992 הוענק לולאדס דרמה "פרס ליטא" בתחום תרבות ואנמות.

יצירות של דרמה נכללים באוסף של מספר מוזיאונים בליטא ופולין.

==קישורים חיצוניים==
* [https://archive.today/20130219020905/http://www.ldm.lt/Muziejusirpadaliniai/Drema.htm קורות חיים]

קטגוריה:ציירים ליטאים
קטגוריה:חוקרי אמנות
קטגוריה:ליטאים שנולדו ב-1910
קטגוריה:נפטרים ב-1995
יחסי סין–ספרד

שגרירות סין ב[[מדריד, ספרד.]]
יחסי סין–ספרד קיימים מאז המאה ה-16. היחסים בין ספרד לרפובליקה העממית של סין כוננו בשנת 1973.<ref name="xh">[http://news.xinhuanet.com/english/2009-01/30/content_10738354.htm China-Spain relations see steady growth]</ref>

== היסטוריה ==
הקשר בין סין לספרד התרחש לראשונה בין שושלת מינג של סין לבין הפיליפינים בשליטת ספרד.

ספרד פנטזה על השתלטות על סין.<ref name="Menegon2009"></ref><ref name="Fish2011"></ref><ref></ref>

כאשר הפיראט הסיני Limahong תקף את מנילה ב-1574, פקידים בפוג'יין היו מוכנים לתת לספרדים להקים נמל סחר על האי הדרומי של שיאמן, בתמורה ללכידתו של Limahong. עם זאת, מושל הפיליפינים לא הגיב על ההצעה, והיא בסוף התבטלה כשלימהונג נמלט ממנילה.<ref name="sousa"></ref>

בשנת 1598 איפשרו פקידי קנטונזיה לספרד לסחור באל פיונל, נמל בדלתת נהר הפנינה שליד מקאו. הפורטוגלים במקאו הגיבו באלימות והדיחו את הספרדים מהאזור בנשק בשנת 1600.

שושלת צ'ינג וספרד ניהלו יחסים דיפלומטיים.

בשנת 1927 נחתם הסכם המכיר באקס-טריטוריאליות בין ממלכת ספרד לבין ממשלתו הלאומית של צ'יאנג קאי שק. הקונסול הכללי של ספרד בשאנגחאי היה גם ממלא מקום השר לסין. הרפובליקה של סין ניהלה יחסים דיפלומטיים עם ספרד תחת שלטונו של פרנסיסקו פרנקו.

יחסי המדינה הספרדית עם הרפובליקה העממית של סין החלו בשנת 1973 לאחר ששתי המדינות עדיין התאוששו בעקבות מלחמות האזרחים.
ג'ינפינג בביקורו של המאוחר יותר במדריד בשנת 2018]] 
היחסים השתפרו בהדרגה, עם ביקורי מדינה רשמיים וחילופי דברים שונים.<ref>people.com.cn, June 10, 2008, [http://english.people.com.cn/90001/90776/90883/6426839.html Spain, China pledge to deepen relations]</ref> ספרד אירחה את אקספו 2008, כאשר סין השתתפה בה, וסין אירחה את אקספו 2010 בה ספרד החזיקה ביתן.

== היחסים בין שתי המדינות ==
היקף הסחר בין המדינות גדל משמעותית בשנים האחרונות. הסחר שהסתכם בסך 7.2 מיליארד דולר בשנת 2004 גדל ל-22.7 מיליארד דולר באוקטובר 2008.

כתוצאה מכך, סין הפכה להיות שותפת הסחר השישית בגודלה בספרד.

ספרד החזיקה בנשיאות האיחוד האירופי בין ה-1 בינואר ל-30 ביוני 2010 והיא הודיעה כי היא תתמוך בהסרת אמברגו הנשק של האיחוד האירופי כדי לעודד את הסחר הדו-כיווני מכיוון שבשנת 2008 היצוא של סין לאיחוד האירופי היה 248 מיליארד יורו (357 מיליארד דולר), אך היבוא היה 78 מיליארד יורו בלבד.<ref name="zh">Zhang Jin, 2010-01-21, (China Daily), [http://www.chinadaily.com.cn/china/2010-01/21/content_9352902.htm Spain could ask EU to lift arms ban on China]</ref> זה עשוי לשפר את הסחר בין האיחוד האירופי לסין בכך שהוא יאפשר לסין לייבא סחורות טכנולוגיות גבוהות יותר שהאירופאים ידועים בהן.

ביולי 2019 חתמו שגרירי האו"ם מ-22 מדינות, כולל ספרד, על מכתב משותף ל-UNHRC המגנה את התעללות הסינים באויגורים כמו גם בקבוצות מיעוט אחרות, והפצירו בממשלת סין לסגור את מחנות החינוך מחדש בשינג'יאנג.<ref></ref><ref></ref>

== יחסי סחר ==
בעוד שמרבית המטענים נשלחים בין סין לאירופה (כולל ספרד) בדרך הים, ישנן רכבות מטען ישירות העוברות מיי-וו (מחוז ג'ג'יאנג) גם למדריד.<ref name="forbes2016"></ref>

== קישורים חיצוניים ==

== הערות שוליים ==
יחסי ספרד – קוריאה הדרומית

יחסי ספרד–קוריאה הדרומית הם יחסי החוץ בין ספרד לקוריאה הדרומית. ספרד מחזיקה בקוריאה הדרומית שגרירות בסיאול. מאידך, קוריאה הדרומית מחזיקה בספרד שגרירות במדריד וקונסוליה כללית בלאס פאלמאס דה גראן קנריה.<ref>http://esp.mofa.go.kr/worldlanguage/europe/esp/main/</ref> לשתי המדינות מערכת יחסים טובה וידידותית.

== יחסים דיפלומטיים ==
היחסים הדיפלומטיים בין ספרד לרפובליקה של קוריאה כוננו במרץ 1950. בשנת 2010 נחגגו 60 שנה לכינון יחסים דיפלומטיים. מאז ביקורם של משפחת המלוכה באוקטובר 1996 ושל נשיא הממשלה, חוסה מריה אסנאר, באוקטובר 2000, הביאה להתעצמות הקשרים. ביקור המדינה בספרד על ידי הנשיא מו-היון, בפברואר 2007, סייע לבסס את היחסים הדו-צדדיים בין שתי המדינות, ואיפשר חתימה על הסכמים חשובים כמו מזכר ההבנה של הדיאלוג הפוליטי או ההצהרה המשותפת. שר החוץ והשיתוף, מיגל מורטינוס, ביקר בקוריאה ב-25 במרץ 2009. במהלך ביקורם נחתם הסכם סיוע שיפוטי בעניינים פליליים והסכם להגנה על מידע צבאי מסווג.<ref>http://www.exteriores.gob.es/Documents/FichasPais/Coreadelsur_FICHA%20PAIS.pdf Office of Diplomatic Information of the Ministry of Foreign Affairs and Cooperation.</ref>

== יחסים כלכליים ==
ספרד וקוריאה הדרומית הראו את עצמן כמדינות עם התנהגות, ביחס לתחום ההשפעה שלהן, מעל הממוצע. הגידול ביחסי הסחר מתרחש באופן לא אחיד, מכיוון שחוסר האיזון המסחרי עולה בהתמדה לטובת קוריאה. גירעון הסחר של ספרד עם קוריאה הסתכם בשנת 1997 ב-460 מיליון אירו, ואילו בשנת 2005 עמד על 2,569 מיליון אירו. חלק מהתפתחות זו נובע מהגידול ביצוא הקוריאני מאז 1998, כדרך להתאושש ממשבר 1997, מאז אותה שנה הכלכלה הקוריאנית הייתה תלויה בשווקים זרים לצמיחה.<ref>[http://realinstitutoelcano.org/wps/wcm/connect/e3c10e004f0195ed89dbed3170baead1/HidalgoVega_Relaciones_Espana_Corea.pdf?MOD=AJPERES] Bilateral Economic Relations between Spain and Korea, Elcano Royal Institute, Álvaro Hidalgo Vega.</ref>

== קישורים חיצוניים ==

== הערות שוליים ==
יחסי הודו–ספרד

יחסי הודו–ספרד הם יחסי החוץ בין הודו לספרד.

== היסטוריה ==
היחסים בין הודו לספרד חמים מאז כינון הדמוקרטיה בספרד בשנת 1978. היחסים הדיפלומטיים בין הודו לספרד כוננו בשנת 1956 עם פתיחת השגרירות הספרדית בניו דלהי.<ref></ref> מהראג'ה סוואי מן סינג השני, המהראג'ה מג'איפור, מונה בשנת 1965 לשגריר הודו הראשון בספרד.

== היחסים בין שתי המדינות ==
בשנת 1992 ביקר בספרד ראש הממשלה פ"ו נרסימהה ראו ובשנת 2017 ראש הממשלה נרנדרה מודי.<ref name="ie1"></ref>

== יחסי סחר ==
היחסים בין הודו לספרד היו לבביים מאז כינון היחסים הדיפלומטיים ב-1956. משלחת הודית נפתחה במדריד בשנת 1958. השגריר הראשון של הודו מונה בשנת 1965.

ספרד היא שותפת הסחר השביעית בגודלה בהודו מבין מדינות האיחוד האירופי. הסחר הבילטרלי בשנים 18–2017 עמד על 5.66 מיליארד דולר (מחלקת המסחר), ורשם צמיחה של 4.91% לעומת התקופה המקבילה לפני שנה. היצוא מהודו צמח ב-16.65% ועמד על 3.99 מיליארד דולר ואילו היבוא התכווץ ב-15.51% ועמד על 1.66 מיליארד דולר. הייצוא העיקרי של הודו לספרד הוא טקסטיל, כימיקלים אורגניים, ברזל ופלדה, פירות ים, מכוניות ועור. היבוא העיקרי של הודו הוא מכשירים מכניים, מכונות חשמל, כימיקלים, דלקים מפלסטיק ומינרלים.<ref name=":0"></ref>

ספרד היא המשקיעה ה-15 בגודלה בהודו עם מניות FDI מצטברות של 2.76 מיליארד דולר (אפריל 2000 - יוני 2018). בהודו יש כמעט 200 חברות ספרדיות בעיקר בענפי התעשיות המתכות, אנרגיה מתחדשת, רכב, קרמיקה ותשתיות בעיקר בכבישים מהירים, קווי הולכה, מנהרות ותחנות מטרו. מהראשטרה, טמיל נאדו, גוג'אראט, אנדרה פרדש וקרנטקה הם היעדים העיקריים להשקעות ספרדיות בהודו. ההשקעה ההודית בספרד עמדה על כ-900 מיליון דולר. בספרד יש כמעט 40 חברות הודיות בעיקר בתחום שירותי תוכנה ו-IT, תרופות, כימיקלים ולוגיסטיקה. הודו היא בין שלושת המשקיעים המובילים בספרד ברחבי העולם ובין 5 המובילים מבין מדינות אסיה.

הודו וספרד מקיימות תוכנית משותפת משותפת לשיתוף פעולה ב-S&T, שנחתמה בשנת 2009. ישיבת ועדת היגוי למדע, טכנולוגיה וחדשנות נערכה בספטמבר 2017 במדריד, כפי שהודגשה בהצהרה המשותפת במהלך ביקורו של ראש הממשלה בספרד. ישנם פרויקטים מו"פ משותפים המונעים על ידי חדשנות במגזרים כמו ביו-חיישנים, חומרי הדברה ביולוגית, ביו כלכלה, בזבוז לאנרגיה, בריאות אלקטרונית ואלקטרוניקה גמישה. במהלך ביקורו של ראש הממשלה נחתם גם משרד החוץ לשיתוף פעולה בהשתלות איברים.

הודו משתתפת באופן קבוע בירידים וסחר בינלאומיים מרכזיים בספרד. FITUR (תיירות), הקונגרס העולמי הנייד (טלקום), CPhI ברחבי העולם (פרמצבטיקה) והקונגרס העולמי של Smart City Expo (ערים חכמות). כפי שהוסכם בהצהרה המשותפת שפורסמה במהלך ביקור ראש הממשלה, פורום ספרד הודו השני אורגן במשותף על ידי CII וקרן מועצת הודו בספרד במדריד בנובמבר 2017, בה השתתפו למעלה מ -200 חברות. במהלך 2017 ארגנה השגרירות, בשיתוף עם לשכותיהן של אגודות המסחר והתעשייה המקומיות, כ-40 אירועים מסחריים לקידום סחר וקידום השקעות ולהצגת יוזמות הדגל של הממשלה. אירועים אלה התמקדו במגזרים מרכזיים כמו תשתיות, אנרגיות חידוש, עיבוד מזון, מכוניות, הגנה, IT, ערים חכמות, תיירות, מגזר מזון חקלאי, חדשנות וגסטרונומיה.

== קישורים חיצוניים ==

== הערות שוליים ==
השמש הלבנה של המדבר

השמש הלבנה של המדבר (ברוסית: Белое солнце пустыни) הוא סרט סובייטי משנת 1970 בבימויו של ולדימיר מוטיל.

האקשן, הקומדיה, המוזיקה והדרמה, כמו גם ציטוטים בלתי נשכחים, הפכו אותו למוצלח מאוד בקופות הסובייטיות. שיר הנושא של הסרט הפך ללהיט.

== תקציר העלילה ==
חייל מהצבא האדום בשם סוחוב נלחם במלחמת האזרחים הרוסית במשך שנים רבות. כשם שהוא עומד לחזור הביתה לאשתו, סוחוב נבחר לשמור ולהגן על הרמון של מנהיג גרילה (עבדולה). עבדולה מבוקש על ידי הצבא האדום והשאיר את הרמון מאחור מכיוון שהנשים הפריעו לו. משימתו של סוחוב מתגלה כקשה יותר משדמיין<ref>https://www.dailysabah.com/cinema/2018/02/27/the-russian-mans-burden-in-70s-soviet-film-white-sun-of-the-desert</ref>.

== קישורים חיצוניים ==

== הערות שוליים ==

קטגוריה:סרטים ברוסית
קטגוריה:סרטי 1970
קטגוריה:סרטים סובייטיים
פונטיאק פיניקס

פונטיאק פיניקס (באנגלית : Pontiac Phoenix) היא מכונית משפחתית גדולה מתוצרת חטיבת הרכב האמריקאית פונטיאק, מבית ג'נרל מוטורס אשר יוצרה בין השנים 1984–1976.

הדור השני מדגם "פונטיאק פיניקס" הוגדר כ-מכונית קומפקטית (אורך הדגם קטן בכ-52 ס"מ מדגם הדור הראשון).

==דור ראשון==
* יוצר בין השנים 1976–1979 (שנת מודל 1977)
* יוצרו 122,555 יחידות
* 4 דלתות - סדאן
* 3 דלתות - האצ'בק
* 2 דלתות - קופה
* 5 נוסעים
* מנוע הנעה אחורית
* תאוצה בין 0–100 קמ"ש היא 14.6 שניות (דגם 4 דלתות סדאן, מנוע 3.8 ליטר המשודך לתיבת הילוכים ידנית 3 מהירויות)

==דור שני==
* יוצר בין השנים 1984–1979 (שנת מודל 1980)
* יוצרו 405,000 יחידות
* 5 דלתות - הצ'בק
* 2 דלתות - קופה
* 5 נוסעים

==גלריה==
<gallery mode="packed" heights="100">
קובץ:77 Pontiac Phoenix (7687873020).jpg | "פונטיאק פיניקס", שנת 1977
קובץ:1978Phoenix.jpg | "פונטיאק פיניקס", שנת 1978 - קופה
קובץ:1978 Pontiac Phoenix LJ (4018201844).jpg | "פונטיאק פיניקס", 4 דלתות סדאן, שנת 1978
קובץ:Pontiac Phoenix (2469933386).jpg | "פונטיאק פיניקס", דלתות סדאן
קובץ:1978 Pontiac Phoenix SJ (3951505367).jpg | "פונטיאק פיניקס", 2 דלתות קופה, שנת 1978
קובץ:'80 Pontiac Phoenix Hatch.JPG | "פונטיאק פיניקס"
קובץ:'80 Pontiac Phoenix Hatchback.JPG | "פונטיאק פיניקס"
קובץ:1980 Pontiac Phoenix (4279611654).jpg | "פונטיאק פיניקס", שנת 1980
קובץ:Pontiac Phoenix (3587401877).jpg | "פונטיאק פיניקס"
</gallery>

==ראו גם==
* פונטיאק
* ג'נרל מוטורס
* פונטיאק אקזקיוטיב
* פונטיאק סאן-פייאר
* פונטיאק סולטיס
* פונטיאק לה מאנס
* פונטיאק בונוויל
* פונטיאק טמפסט

==קישורים חיצוניים==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:דגמי מכוניות שהושקו ב-1976
קטגוריה:מכוניות אמריקאיות
פיניקס
יחסי הונגריה – קוריאה הדרומית

יחסי הונגריה–קוריאה הדרומית הם היחסים הדו-צדדיים בין הונגריה לקוריאה הדרומית. הונגריה מחזיקה בקוריאה הדרומית שגרירות בסיאול וקונסוליית כבוד באינצ'ון. קוריאה הדרומית מחזיקה בהונגריה שגרירות בבודפשט.

== היסטוריה ==
היחסים מתוארכים לחילופי המשימות הקבועות בין שתי המדינות, שהוכרזו במהלך אולימפיאדת הקיץ בשנת 1988 בסיאול. ההכרזה הפכה את הונגריה למדינת הגוש המזרחי הראשונה שהחליפה שגרירים עם קוריאה הדרומית. באותה העת היה מספר גדול של פקידים ממדינות קומוניסטיות שונות בסיאול, לאחר שהתעלמו מהקריאה של קוריאה הצפונית להחרים את האולימפיאדה; יחד עם הונגריה הם יצרו קשרים רשמיים ובלתי פורמליים שונים עם ממשלת דרום קוריאה.<ref name="NYT1"></ref>

המסחר עם הונגריה כבר היה מוערך אז ב-18 מיליון דולר; התרחבות המגעים הכלכליים נחשבה כמניע של הונגריה לכינון יחסים. יחסים דיפלומטיים מלאים כוננו רשמית ב-29 בינואר של השנה שלאחר מכן.<ref></ref> באותה תקופה, קים פיונג-איל, בנו של קים איל-סונג ואחיו למחצה של מנהיג צפון קוריאה העתידי קים ג'ונג-איל, בדיוק הגיע לבודפשט כשגריר; בתגובה למהלכי הונגריה ליצירת קשרים עם הדרום, הצפון העביר אותו לבולגריה. בולגריה חיקתה את הונגריה ועברה אף היא לקשרים פתוחים עם הדרום.<ref></ref>

== אירועים בולטים ==
=== עריקתו של דיפלומט צפון קוריאני (2006) ===
בשנת 2006 דיפלומט צפון קוריאני בהונגריה ובני משפחתו ערקו לדרום קוריאה על ידי כניסתם לשגרירות דרום קוריאה ובקשת מקלט מדיני.<ref></ref> עד 2007 הסחר הדו-צדדי צמח כמעט פי 90 ל-1.6 מיליארד דולר; המשקיעים הגדולים של דרום קוריאה בהונגריה כללו את סמסונג ואת האנקוק. שגריר הונגריה בדרום קוריאה, מיקלוס לנגיאל, שהחל את שירותו באוקטובר 2007, עבד בעבר הנציגות בפיונגיאנג בשנות השמונים.<ref></ref>

=== טביעת Hableány (2019) ===
ב-29 במאי 2019, ספינת שיט נהרות בשם Hableány טבעה, לאחר שננגחה על ידי ספינת שיט נהרות גדולה יותר בשם Viking Sigyn. באירוע נהרגו 25 מתוך 33 התיירים הדרום קוריאנים על סיפון Hableány, ואחד מהם נעדר (נכון ל-15 באוגוסט 2019).

התקרית גרמה לכך שדרום קוריאה שלחה עובדי הצלה לבודפשט: חלקם השתתפו גם בפעולות הצלה בעקבות אסון סוואל בשנת 2014.<ref name="NYT-Day2"></ref> שר החוץ של דרום קוריאה, קנג קיונג-ווה, נסע גם הוא לבודפשט, כדי לבקר את הניצולים וקרובי הנוסעים ב-Hableány.<ref name="BBC-Arrest"></ref>

== קישורים חיצוניים ==

== הערות שוליים ==
יחסי טאיוואן–רוסיה

היחסים הדו-צדדיים בין קודמתה של הפדרציה הרוסית, איחוד הרפובליקות הסוציאליסטיות הסובייטיות והרפובליקה של סין, התקיימו משנת 1922 עד 1949, אז הכירה ברפובליקה העממית של סין (ובאותה שנה כוננה ה-ROC יחסים דיפלומטיים עם דרום קוריאה).

== היחסים בעבר ==
בעקבות הסכם שימונוסקי בשנת 1895, שסיימה את מלחמת סין–יפן הראשונה, הועברה טאיוואן ליפן והפכה מייד למושבה יפנית. קונסוליות זרות חידשו את פעילותן בפורמוזה, בהן 2 קונסוליות רוסיות בשנת 1896. הקונסול הרוסי הראשון היה היליד הגרמני פול שברט. הרפובליקה של סין וגם ברית המועצות היו החברות המייסדות של האומות המאוחדות ומועצת הביטחון בשנת 1945.

לאחר תום מלחמת קוריאה בשנת 1954 חתמה ארצות הברית על חוזה ביטחוני עם ממשלת הרפובליקה של סין, שכלל סעיף הקובע השתתפות אמריקאית בפעולה צבאית במקרה של עימות עם סין היבשתית. בהצהרה של שר החוץ של ברית המועצות הוא הצהיר כי ההסכם הוא "הפרה גסה של הסכמים בינלאומיים, ריבונות ושלמות טריטוריאלית של מדינה ריבונית."

כל הקשר בין ברית המועצות לרפובליקה של סין שהוגדר על ידי הסכם ידידות מ-1945 נותק. ההכרזה על הפרידה פורסמה ב-3 באוקטובר 1949 לאחר שברית המועצות הפכה למדינה הראשונה שהכירה ב PRC באוקטובר.

אף על פי שהיו כמה נטיות חלשות לשינוי בסטטוס קוו מאז סוף שנות ה-50, עד היום, הפדרציה הרוסית לא קיימה יחסים רשמיים עם טאיוואן. ברית המועצות דבקה תמיד במדיניות "סין האחת" אך התעקשה על פתרון מדיני להתמודדות עם המשבר, שלא כמו כמה ממנהיגי בייג'ינג ששקלו פעולה צבאית בשנת 1954 וב-1958. ייתכן שזו הייתה אחת הסיבות להתקררות יחסי סין ברית המועצות בסוף שנות החמישים.

קשר בלתי רשמי בין ברית המועצות לטאיוואן החל בסוף שנות ה-60, לאחר שהמגמה להתקרבות ארצות הברית-PRC התבררה. ידוע כי ביקוריהם של ריצ'רד ניקסון והנרי קיסינג'ר הביאו לחתימתו של מה שנקרא הודעת שנחאי בשנת 1972, כאשר הוכרז כי ארצות הברית "מכירה במדיניות סין האחת וטאיוואן היא חלק מסין." בינתיים קיוותה טאיוואן כי התקרבות סובייטית-טאיוואנית תמנע את התגברות המגעים הסינו-אמריקאים. ייתכן שברית המועצות, בתורה, חשבה כי שחזור היחסים עם ה-ROC יעזור להאט את החמרה ביחסיה עם סין. טאיוואן הייתה להוטה להתפשר שכן לאחר היחלשות היחסים עם ארצות הברית, לא היה לה מה להפסיד. עם זאת, ברית המועצות הקפידה מאוד על מדיניותה כלפי ה-ROC, וסחרה עמה דרך הונג קונג, יפן, מערב גרמניה ובעלות בריתה במזרח אירופה.

== היחסים כיום ==
לשכת נציגות ה-ROC ברוסיה, "הנציגות במוסקבה לוועדת התיאום הכלכלי והתרבותי של טאיפיי-מוסקבה", נפתחה ב-12 ביולי 1993 על ידי משרד החוץ של ה-ROC. לשכת הנציגות הרוסית בטאיוואן, "הנציגות בטאיפיי לוועדת התיאום במוסקבה-טייפה לשיתוף פעולה כלכלי ותרבותי", נפתחה ב-15 בדצמבר 1996 על ידי משרד החוץ של רוסיה.<ref></ref>

עד שנת 2002 בוטלו גבולות מונגוליה החיצונית מהגדרת הגבול של ה-ROC בה שולבה רפובליקת טובה.

בשנת 2005 היה סך המסחר בין שתי המדינות כ-2.2 מיליארד דולר. רוסיה שמרה על איזון חיובי ביחסי המסחר שלה עם טאיוואן בזכות נפט גולמי, ברזל יצוק ופלדה, מתכות אל ברזליות, מוצרים פטרוכימיים, סגסוגות ברזל, פחם קוקס, עץ ודשנים כימיים. רוסיה מייבאת בעיקר רכיבים אלקטרוניים, מחשבים וחלקי מחשב ומכשירי חשמל ביתיים.

==קישורים חיצוניים==

== הערות שוליים ==